open-index/open-wikipedia-markdown huggingface dataset:
Fatiha Boudiaf

**Fatiha Boudiaf** (født i 1944 i Oran, Algerie) er en algerisk fredsaktivist. Hun er enke etter den tidligere algeriske presidenten Mohamed Boudiaf, som ble myrdet den 29. juni 1992. 

## Attentatet på ektemannen
Etter attentatet på Mohamed Boudiaf ble det iverksatt en etterforskning som Fatiha Boudiaf kritiserte i kraftige ordelag. Dn løytnant i det algeriske militæret ved navn Lembarek Boumaarafi ble dømt for drapet. Som ledd i etterforskningen kom det frem at Boumaarafi hadde radikale islamistiske sympatier. Fatiha Boudiaf mente at attentatet ikke var én enslig fanatikers verk, men en del av en større operasjon. Hun mente at mannen som ble dømt for drapet, var uskyldig.

## Boudiaf Foundation
Etter attentatet på presidenten i 1992, grunnla hun den veldedige stiftelsen Boudiaf Foundation for å spre sin ektemanns budskap om fred og for å hjelpe algeriske enker. Som leder av denne stiftelsen var Fatiha Boudiaf en av syv kvinner som i 1998 ble tildelt utmerkelsen Fyrsten av Asturias-prisen for internasjonalt samarbeid. 

## Støtte til Bouteflika
I 1998 gikk Fatiha Boudiaf ut offentlig og oppfordret Abdelaziz Bouteflika til å stille som kandidat i presidentvalget i Algérie. Hun har blitt omtalt som en av Bouteflikas viktigste kvinnelige støttespillere, ved siden av hans mor og søster.

## Referanser
Stella Gonet

**Stella Gonet** (født 8. mai 1963 i Greenock, Skottland) er en skotsk skuespiller som har opptrådt både på film, TV og i teater-oppsetninger. 

Gonet ble utdannet ved Royal Scottish Academy of Music and Drama og hun er kanskje mest kjent for å spille karakteren Beatrice Eliott, en av de to hovedrollene, gjennom tre sesonger av TV-dramaserien, *The House Of Eliott*. Hun har også dukket opp i en rekke andre TV-serier som f.eks. Casualty, The Crow Road, Dalziel og Pascoe, Foyle's War. I tillegg spilte hun skurken i TV-mini serien The Secret. Gonet kommer fra en familie bestående av tolv barn. Gonets nevø, Stefan Gonet, er målvakt for fotball-klubben Clydebank FC.

## Referanser


## Eksterne lenker
*
Jean Weissenbach

**Jean Weissenbach** (født 13. februar 1946) er en fransk forsker, biolog og forfatter som sitter som den nåværende direktør for forskningsinstituttet Genoscope i Évry. Han er en av pionerene av sekvensering og analyse av genomer. Hans første betydelige publikasjon, *Mapping and human genome sequence program*, ble publisert i 1997. Weissenbach ble tildelt utmerkelsen Fyrsten av Asturias' pris for naturvitenskap og teknologi i 2001. Siden 1993 har han mottatt en rekke utmerkelser, blant annet Æreslegionen.

## Bibliografi
* 
* 
* 
* 
* 
* 

## Referanser
The Beginning (Black Eyed Peas-album)

***The Beginning*** er et musikkalbum av musikkgruppen Black Eyed Peas. Albumet ble utgitt ut 26. november 2010 av Universal Music Group. Albumets første singel, *«The Time»* ble gitt ut 9. november 2010. Den andre singelen. *«Just Can't Get Enuogh»* ble sluppet 18. februar 2011. Albumet debuterte som nummer 6 på Billboard 200-listen i USA etter at det solgte 119&nbsp;000 eksemplarer den første uken.

## Sporliste
# «The Time (Dirty Bit)»
# «Light Up the Night»
# «Love You Long Time»
# «XOXOXO»
# «Someday»
# «Whenever»
# «Fashion Beats» 
# «Don't Stop the Party»
# «Do It Like This»
# «The Best One Yet (The Boy)»
# «Just Can't Get Enough»
# «Play It Loud»

## Eksterne lenker
*
Manuel Estiarte

**Manuel Estiarte** (født 1961) er en tidligere vannpolo-spiller fra Spania. Han regnes av mange som den beste spanske vannpolo-spilleren gjennom tidene.

Estiarte har spilt 578 kamper for det spanske nasjonale vannpolo-laget, blant annet nådde han finalen i 1992 under Barcelona-OL på hjemmebane som Italia vant. Fire år senere, var han en del av det spanske nasjonallaget som gjorde opp for dette smertefulle tapet ved å vinne gull under de påfølgende Olympiske leker som ble gjennomført i Atlanta i 1996, da Spania slo Kroatia 7-5 i finalen. Estiarte er den andre spanske vannpolo-spilleren gjennom tidene som har konkurrert under seks påfølgende Olympiske leker, etter spanjolen Luis Álvarez de Cervera. Estiarte ble tildelt Fyrsten av Asturias' pris for sport i 2001.

## Manchester City
Han er i dag en av Manchester City assistent trenere, samt sjef for spillerstøtte og protokoll.

## OL-medaljer
* 1996  Atlanta -  **Gull** i vannpolo,  Spania
* 1992  Barcelona -  Sølv i vannpolo,  Spania

## Eksterne lenker
* 
* 
*
William Gregory Lee

**William Gregory Lee** (født 24. januar 1973 i Virginia Beach, Virginia) er en amerikansk skuespiller.

Hans første fremtredende rolle som skuespiller var som karakteren Virgil i filmen  *Xena: Warrior Princess*. Han er kanskje fortsatt mest kjent for hans rolle som Zack i TV-serien Dark Angel i 2000-2001 sesongen. Lee har dukket opp med en rekke andre roller både på filmer og i forskjellige TV-serier, deriblant i 2002 med skrekkfilmen Wolves on Wall Street og hans hovedrolle i TV-serien Dante's Cove. Han har også dukket opp som karakteren Sven i filmen Skjønnheten og Udyret som ble utgitt i 2003.

## Eksterne lenker
*
Lindsay Greenbush

**Rachel Lindsay Rene Bush** (født 1970), kjent som **Lindsay Greenbush**, er en amerikansk tidligere barneskuespiller. 

Hun er tvillingsøsteren til Sidney Greenbush, som også var skuespillerinne, og tvillingene samarbeidet med flere roller både i filmer og i TV-serier. Begge tvillingene spilte i enkelte reklamefilmer, som *Doublemint Gum* (fra 1980), Mattel Toys, Kentucky Fried Chicken og en rekke andre reklamefilmer. Både Lindsay og tvillingsøsteren Sidney ble uteksaminert fra den videregående skolen i Santa Monica i 1988.

## Eksterne lenker
*
Bernard-Pierre Donnadieu

**Bernard-Pierre Donnadieu** (1949–2010) var en fransk skuespiller. Bernard-Pierre Donnadieu studerte teater og film i Sorbonne, Paris før han begynte på sin karriere som skuespiller en alder av 25 år ved å gjøre opptredener sammen med anerkjente franske regissører. Donnadieu døde av kreft den 27. desember 2010 da han var 61 år gammel.

## Referanser


## Eksterne lenker
*
Vestre kirkegård

**Vestre kirkegård** er navnet på flere kirkegårder:

*Vestre kirkegård (Ålesund) - ved Ålesund kirke
*Vestre kirkegård (Herning) – i Herning
*Vestre kirkegård (København) – i København
*Vestre kirkegård (Silkeborg) – i Silkeborg
*Vestre kirkegård (Århus) – i Århus
Vestre kirkegård (København)

:*For andre kirkegårder med samme navn, se [[Vestre kirkegård]]*.

**Vestre kirkegård** er en kirkegård som ligger i Sydhavnen rett ved Vesterbro i København.

Kirkegården ble anlagt etter planer av landskapsarkitekt Edvard Glæsel, stadsingeniør Charles Ambt og arkitekt Hans Jørgen Holm. Holm hadde det overordnede ansvaret for planleggingen og utformingen. Kirkegården er på  m² og ble innviet i 1870

Kirkegården har avdelinger for forskjellige trossamfunn og befolkningsgrupper: Frelsesarmeens graver, færøysk avdeling, grønlandsk avdeling, de muslimske avdelinger, en katolsk kirkegård og en mosaisk. I tillegg er det de særlige æresgravene ved vannet som bare kan tildeles etter søknad. Ved vannet ligger et område forbeholdt Danmarks statsministre.

På kirkegården finnes også Danmarks eneste massegrav med tyske flyktninger og soldater fra andre verdenskrig. På kirkegården ble også flyktninger som døde i flyktningleiren på Kløvermarken på Amager begravet.

## Massegraven
Vestre kirkegård har mange minner fra andre verdenskrig. På kirkegården finnes blant annet Danmarks eneste massegrav med  tyske soldater og  tyske flyktninger, mange av dem barn.
 En stor del av soldatene ble begravet her etter at de hadde kommet til Danmark fra Østfronten.

Volksbund Deutsche Kriegsgräberfürsorge setter store ressurser inn på å lokalisere, identifisere, begrave og minnes de hundre tusenvis av tyske soldatene som falt på slagmarkene rundt om i Europa.

## Bygninger og kunst
Nordre kapell ble ferdigstilt i 1892 og er tegnet av Hans Jørgen Holm, søndre kapell ble ferdig i 1906. Søndre kapell er også et verk av Holm og det samme er inngangspartiet og kontorbygningen ved hovedinngangen.

En annen arkitekt har stått for østre kapell fra 1913; Holger Jacobsen.

Vestre kirkegård har mange minnesmerker og skulpturer plassert rundt på området, her nevnes noen. Rett ved inngangspartiet står «Moder Jord» av Svend Rathsack og like ved Arne Bangs «En falden». Sistnevnte er til minne om de danske soldatene som falt 9. april 1940.

Områdets nyeste innslag er Stjernevejen skapt av Torben Schønherrs tegnestue. Søndre Kapel har blitt gjort om til en paviljong og står i sentrum for aksen. 
 
## Referanser
Venaria Reale

**Venaria Reale** er en kommune, som ligger i storbyområdet Torino i den italienske Piemonte-regionen. Byen har  innbyggere (2023). Druento grenser til kommunene Borgaro Torinese, Caselle Torinese, Collegno, Druento, Robassomero, Torino, Pianezza.

## Sport
* EM i terrengløp 2022

## Se også
* Venariapalasset

## Referanser


## Eksterne lenker
*
Alastair MacNeill

**Alastair MacNeill** (født 1960) er en britisk forfatter, født i Greenock i Skottland og vokst opp i East London i Sør-Afrika. Han ble først kjent som skyggeforfatteren til Alistair McLean som etterlot seg en rekke utkast til nye bøker da han døde i 1987.

## Referanser
Brigitte Bo Stolpmann

**Brigitte Bo Stolpmann** er kunsthistoriker og kunstner. Hun er bosatt på Årnes i Nes på Romerike. Siden 2002 har hun vært ansatt som universitetslektor ved Instituttet for filosofi, ide- og kunsthistorie og klassiske språk ved Universitetet i Oslo.

Stolpmann har arbeidet med kunstnerisk fotografi siden 1977 og er kjøpt inn av Preus fotomuseum/ Norsk fotomuseum. Hun har deltatt på utstillinger i Norge og internasjonalt.

Stolpmann har sitt utgangspunkt i det analoge fotografiet og har utviklet et kunstnerisk uttrykk basert på fotografiets grafikktekniske muligheter. Siden 2005 har hun spesielt arbeidet med digitale fotomontasjer. Hun henter sitt motivtilfang fra naturlandskap, kulturlandskap og bylandskap. 

Etter artium var hun elev av maler og grafiker Hannes Loos med vekt på grafiske teknikker og akttegning. Hun studerte ved University of Applied Sciences, Krefeld (Fachhochschule Krefeld) 1975-1977 og ved Dortmund University of Applied Sciences and Arts (Fachhochschule Dortmund) 1977-1982. I 1982 tok hun diplomeksamen i fotodesign ved Dortmund University of Applied Sciences and Arts (Fachhochschule Dortmund). I 1990 tok hun magistergraden i kunsthistorie ved Universitetet i Oslo (UiO).

## Innkjøpt av
Preus museum

Nes kommune

EFTA Brüssel

## Separatutstillinger

* 2018 - Nes kulturhus, Årnes
* 2016 - Fotografiens hus, Oslo
* 2013 - Galleri Vulcan, Oslo
* 2012 - Nes kulturhus, Årnes
* 2011 - Albin Upp, Oslo
* 2011 - Sør-Odal kunstforening, Skarnes
* 2007 - Galleri Asbjørn, Kongsvinger
* 2004 - Galleri Asbjørn, Kongsvinger
* 2002 - Galleri Asbjørn, Kongsvinger
* 1983 - Blitz-huset, Oslo
* 1983 - RWI Haus, Düsseldorf
* 1982 - Galleri Keller, Moers, Tyskland
* 1981 - Preus fotomuseum
* 1981 - Risør kunstforening

## Gruppeutstillinger

* 2018 - Galleri Elisabeth G, Tysnes
* 2017 - Galleri Elisabeth G, Tysnes

* 2016 - KHÅK, Ålesund 

* 2012 - Albin Upp, Oslo
* 2010 - Preus museum, Horten
* 2009 - Auli mølle, Årnes
* 2005 - Nes kunstforening, Årnes
* 2004 - Galleri vanntårnet, Nesodden
* 1988 - Kvinnelige fotografer i Norden, Kjøbenhavn
* 1987 - International Photo Exhibition for Peace, Riga
* 1983 - Forbundet frie fotografer, Oslo

## Eksterne lenker
*Kunstverket Galleri 
*Hjemmeside
* Profil på nettstedet til UiO
* Forbundet Frie Fotografer
1. etappe av Giro d’Italia 2011

**1. etappe av [[Giro d'Italia 2011]]** ble kjørt den 8. mai 2011 i Torino og markerte starten på den 94. utgaven av Giro d'Italia. Den 19,3 kilometer lange lagtempoen ble vunnet av HTC-Highroad, og lagets første rytter over mållinjen Marco Pinotti kunne dermed ikle seg den rosa ledertrøyen.

## Referanser


## Eksterne lenker
*  Resultater på gazzetta.it
*  Resultater på gazzetta.it
Lørenskog Skiklubb

**Lørenskog Skiklubb** (LSK), stiftet 1919, er Lørenskog kommunes eldste idrettsklubb. Klubben har rundt 700 medlemmer (i 2013) og aktive grupper innen langrenn, skiskyting og alpin.  Skihytta er klubbhuset til LSK.

## Eksterne lenker
*
Fristaten Anhalt

**Fristaten Anhalt** (tysk: *Freistaat Anhalt*) var en tysk stat i Weimarrepublikken (1918–1933), en periode i mellomkrigstiden da Tyskland hadde en skjør demokratisk forfatning, og i likhet med i dag var organisert som en forbundsstat. Fristaten oppstod den 12. november 1918 kjølvannet av novemberrevolusjonen, og var etterfølgeren til hertugdømmet Anhalt. Den opphørte de facto å eksistere i 1933 under nasjonalsosialismens maktovertagelse, men eksisterte formelt inntil slutten av andre verdenskrig i 1945.

Fristaten Anhalt var lokalisert innenfor den prøyssiske provinsen Sachsen, og grenset mot denne i nesten alle retninger. I nordøst hadde den også en grense mot provinsen Brandenburg og i sørvest mot Fristaten Braunschweig.

I 1945 ble Fristaten Anhalt slått sammen med provinsen Sachsen, deler av Fristaten Braunschweig og byen Allstedt til den nye og utvidede provinsen Sachsen (fra 1947 Sachsen-Anhalt). Det geografiske området til Fristaten Anhalt innenfor Sachsen-Anhalt tilsvarte i grove trekk den tidligere Landkreis Anhalt-Zerbst (1994–2007). Under kretsreformen i Sachsen-Anhalt i 2007 ble denne innlemmet i Landkreis Anhalt-Bitterfeld som i dag er den siste historiske rest av denne tidligere statsdannelsen

I 1925 hadde Fristaten Anhalt et areal på 2&nbsp;299 km² og en befolkning på 351&nbsp;045 innbyggere. Under det tredje riket hadde staten i mai 1939 et areal på 2&nbsp;314 km² og en befolkning på 436&nbsp;213 innbyggere.
527 f.Kr.

## Begivenheter

* ca. 528 f.Kr. — Peisistratos en tyrann i athensk dør: sønnen hans Hippias arver makten.
## Fødsler

## Dødsfall
* Mahavira, jainismens grunnlegger, eller reformator (født 599 f.Kr.)
* ca. 528 f.Kr. — Peisistratos, athensk tyrann (født ca. 607 f.Kr.)
Paul Émile Lecoq de Boisbaudran

**Paul Émile Lecoq de Boisbaudran** (født 18. april 1838 i Cognac i departementet Charente i Frankrike, død 28. mai 1912 i Paris) var en fransk kjemiker som forsket på uorganisk kjemi, og oppdaget grunnelementet gallium. Lecoq bidro til utviklingen av den periodiske klassifiseringen av elementene ved å foreslå, kort tid etter oppdagelsen, at argon var medlem av et nytt, tidligere uventet, kjemisk element, som senere skulle bli kjent som edelgassene.

## Liv og virke
### Bakgrunn
Paul Émile Lecoq de Boisbaudran kam fra en familie av vinhandlere. Moren lærte ham fremmedspråk og historie. Ved selvstudium, hvortil han brukte undervisningsmateriell fra École polytechnique, tilegnet han seg en grunnleggende grunnleggende kunnskap om kjemi og fysikk. Ved hjelp av onkelen opprettet han et privat laboratorium der han i tillegg til arbeidet i foreldrenes selskap utførte forskjellige eksperimenter.

### Karriere
Boisbaudran ble raskt kjent, og ble en anerkjent autoritet gjennom sitt fysisk-kjemiske arbeid innen gnistspektroskopi, en fersk metode som var blitt utviklet av Gustav Robert Kirchhoff og Robert Wilhelm Bunsen (1859).

Han utviklet en teori om forholdet mellom frekvensen til spektrallinjene og atommassen til et kjemisk element. På grunnlag av manglende linjer i spekteret av aluminiums- og indiumforbindelser prøvde han tidlig å finne et så langt ukjent element som kunne klassifiseres mellom de to elementene. Men hans første forsøk mislyktes på grunn av den lille mengden av det isolerte stoffet. Etter eget utsagn kunne han da ikke verifisere eksistensen av noe slikt element, som den russiske kjemikeren og forskeren Mendeleev i 1871 hadde forutsatt og hadde kalt «eka-aluminium». Men han gav ikke opp: Han tok seg tid med det videre utstyret til laboratoriet sitt og begynte først i 1874 med prosessering av 54&nbsp;kg av en sinkblende (sinkmalm) fra Pierrefitte i Pyreneene, som han hadde anskaffet i 1868. I september 1875 var han så for første gang i stand til å oppdage elementet han lette etter, ved hjelp av en spektrallinje. Samme måned reiste han til Paris og demonstrerte sitt nye element i laboratoriet til Charles Adolphe Wurtz. Her møtte han Charles Friedel blant andre. Det nye elementet «Gallium» ble oppkalt etter det eldgamle navnet Gallia for Boisbaudrans hjemland Frankrike.

I november lyktes Boisbaudran for første gang i å produsere metallisk gallium ved elektrolyse av en ammoniakkalisk galliumsulfatoppløsning. Etter kort tid hadde han produsert en tilstrekkelig mengde stoff for å bestemme de fysiske egenskapene. I 1876 arbeidet han med sin kollega Émile Jungfleisch med fire tonn sinkblende og ekstraherte 75 gram metallisk gallium ut av det.

Senere vendte Boisbaudran seg mot sjeldne jordartsmetaller og oppdaget grunnstoffene samarium i samarskitt (1879) og dysprosium i holmiumjord (1886).

Etter 1895 kunne han ikke lenger utføre noe eksperimentelt arbeid på grunn av ankylose (leddstivning).

I 1878 ble han opptatt som korresponderende medlem av Académie des sciences.

Boisbaudran døde i Paris i mai 1912 i en alder av 74 år.

## Referanser


## Eksterne lenker
*  
*
Varg Veum – Tornerose sov i hundre år (hørespill)

***Varg Veum: Tornerose sov i hundre år*** er et norsk kriminalhørespill i fire deler om privatdetektiven Varg Veum som gikk på NRK Radio i 1996. Hørespillserien handler om privatetterforskerens søken etter en jente som er havnet i narkotika- og prostitusjonsmiljøet i København. Med sin bakgrunn fra Barnevernet virker saken enkel nok. Men det som ligger bak den unge pikens nedtur viser seg å være en atskillig mer komplisert affære. Rollen som varg spilles av Bjørn Willberg Andersen. Regi er ved Nils Nordberg. Hørespillet er basert på Gunnar Staalesens bok med samme navn. Staalesen var også med å bearbeide boka til manus (sammen med Edith Ranum).

Hørespillet ble utgitt på CD av Lydbokforlaget i 2004.

## Medvirkende

## Referanser
Bambi-prisen

**Bambiprisen** eller bare **Bambi** er en pris som årlig deles ut av Hubert Burda Media for å hylle fortreffelig arbeid innen internasjonal media og fjernsyn som har påvirket og inspirert tyskere i løpet av året. Prisen gis til både tyske og utenlandske. Ettersom prisen først ble delt ut i 1948, er den den eldste mediaprisen i Tyskland. Prisen er oppkalt etter Felix Saltens bok Bambi og statuetten ligner bokens hovedkarakter Bambi. Figuren var i utgangspunktet av porselen, helt til 1958, da man begynte å bruke gull. Marika Rökk og Jean Marais var de første som mottok prisen. Personer som har mottatt prisen flest ganger er Heinz Rühmann (12), Peter Alexander, O.W. Fischer og Johannes Heesters (10) og Sophia Loren (9).

## Eksterne lenker
*
7. serierunde i Tippeligaen 2011

**7. serierunde i [[Tippeligaen 2011]]** ble spilt på Fotballens nasjonaldag, mandag 16. mai. Syv kamper ble spilt klokken 18:00 og runden ble avsluttet med hovedkampen mellom Fredrikstad og Vålerenga på Fredrikstad Stadion klokken 20:00.


## Fakta

## Referanser
Mont-Sainte-Anne

**Mont-Sainte-Anne** er et alpinanlegg i byen Beaupré, Québec, Canada. Det befinner seg 40 kilometer nordøst for Québec by.
## Eksterne lenker
*
DS «Eva»

**DS «Eva»** ble bygget av Stavanger Støberi & Dok som byggenummer 56. Hun ble levert til reder Theodor Nordbø, Haugesund i april 1908. Seilte for samme reder frem til krigsforlis 31. desember 1916

## Krigsforlis

DS «Eva» var lastet med kull på reise fra Swansea til Rouen. 31. desember 1916 ble hun stanset av den tyske ubåten UB-18 nær Lizard, England. Hun ble deretter sprengt. Hele mannskapet overlevde senkingen.

## Historie

* 1908:	April: Levert som «Eva» for Theodor Nordbø, Haugesund
* 1916:	31.12.: Stanset og skutt i senk av tysk ubåt UB 18 18 kvm. S3/4Ø Lizard, på reise Swansea – Rouen med kull.

## Se også

* Stavanger Støberi & Dok

## Eksterne lenker
* skipet.no
* Stavanger Støberi & Dok
DS «Erich Lindøe»

DS **«Erich Lindøe»** ble bygget av Stavanger Støberi & Dok som byggenummer 66. Hun ble levert til reder P. Lindøe i juni 1912 og oppkalt etter hans far Erich Lindøe som også var skipsreder. Seilte for samme reder frem til krigsforlis 1. desember 1916

## Krigsforlis

DS «Erich Lindøe» var lastet med kull på reise fra Glasgow til Gibraltar. 1. desember 1916 ble hun stanset av den tyske ubåten UB-37 i Det Keltiske hav (N47.45 W07.48). Hun ble deretter sprengt. Hele mannskapet overlevde senkingen.

## Kilder

*Stavanger Støberi & Dok» 2008 ,Erling Jensen,  ISBN 9788292309568
* Stavanger Støberi & Dok

## Eksterne lenker
* http://www.skipet.no
* Stavanger Støberi & Dok
Bare Barn Band

**Bare Barn Band** er et band fra Arendal som lager musikk for barn.

Bandet ga ut debutalbumet *Sett deg opp i kørja* i 2009, med releasekonsert 15. november samme år i Arendal rådhus og kulturhus. Oppfølgeralbumet, *Bare planke*, kom i 2011. Førsteplata besto av allerede kjente barnesanger, mens på andreplata var alle låtene skrevet av bandet selv.

De deltok med låta «Sett deg opp i kørja» på *Park CD-N* i 2009, et album med lokale artister som spilte støttekonsert for bypark i Barbu. 

Bare Barn Band er populære innslag på en rekke arrangement i Arendalsområdet, fra bilmesser til hagevandringer – de er også mer eller mindre faste på plakaten for Canal Streets barneprogram BarneStreet. I 2010 spilte de for kronprins Haakon og kronprinsesse Mette Marit på Sam Eydes plass.

Medlemmene i bandet er etablerte musikere, og tre av dem jobber med musikk på heltid. Dag Tynes er kjent fra blant annet bandet Theo og deltagelse på Knut Andreas Olsens album *[[Det har raba igjen...nye og kjente spor...]]*. Til daglig jobber han som eventprodusent og scenedesigner og har blant annet stått for design og regi under Nobel Peace Prize Forum, hagefesten i forbindelse med kronprinsparets felles 50-årsfeiring, Arendalsuka og flere årganger av TEDxArendal. Rasmus Solem driver eget studio, har blant annet vært studiomusiker for Espen Lind og har deltatt på albumutgivelse og turné med Inger Marie Gundersen – som også har Ole Kelly Kvamme i sitt faste band. I tillegg til oppdrag som studio- og livemusiker for flere artister jobber Kvamme som pedagogisk ansvarlig i en barnehage og med musikkundervisning. Leif-Magnus Lilleaas har utdannelse fra Berklee College of Music og Liverpool Institute for Performing Arts, og er utdannet musikkterapeut ved Norges musikkhøgskole.

## Diskografi
*2011: *Bare planke*
*2009: *Park CD-N* («Sett deg opp i kørja»)
*2009: *Sett deg opp i kørja*

## Medlemmer
*Dag Tynes – Trommer
*Rasmus Solem – Keyboard
*Ole Kelly Kvamme – Bass
*Leif-Magnus Lilleaas – Gitar

## Referanser


## Eksterne lenker
* Bare Barn Band på Facebook

__NOTOC__
Tom Mann

**Tom Mann** (født 15. april 1856 i Bell Green ved Coventry, død 13. mars 1941) var en britisk faglig aktivist, fra 1920 medlem av det britiske kommunistpartiet. 

## Liv og virke
### Bakgrunn
Tom Mann var sønn av en ansatt i et kullforetak. Han begynte på skole som seksåring, men sluttet der etter tre år for å arbeide i bergverket. Da kullgruven måtte stenge i 1870, flyttet familien til Birmingham. 

### Arbeiderbevegelsen
Mann var stor grad selvlært og han ble en vellykket organisator og en populær foredragsholder i den britiske arbeiderbevegelsen. Mann fant seg snart arbeid som lærling i verkstedsindustrien. Han ble politisk inspirert av taler holdt av blant annet Annie Besant og John Bright. 

Mann fullførte sin læretid i 1877 og flyttet deretter til London, men han klarte ikke å finne arbeid som fagarbeider, og tok deretter en rekke ufaglærte strøjobber. 

Etter å ha lest et kommunistisk manifest i 1886 fikk Mann flere kommunistiske synspunkter og ideer. Sammen med blant andre Ben Tillett, var Mann en av de ledende figurene i London Dock Strike som ble gjennomført i 1889. Mann var ansvarlig for å organisere hjelpearbeidet for de streikende og deres familier. Med støtte fra andre fagforeninger og ulike organisasjoner, ble streiken vellykket. Etter denne streiken ble Mann valgt til president av den nydannede Dock, Wharf, Riverside og General Union, med Ben Tillett som generalsekretær. 

I 1894 var Mann en av grunnleggerne av Independent Labour Party og han ble dette partiets sekretær i 1894. Manns religiøse tro skal ha vært like sterk som hans politikk. Han var anglikansk, og organiserte støtte fra flere kristne organisasjoner som for eksempel Frelsesarmeen under en rekke streiker i Storbritannia. I 1893 fantes det flere rykter om at han hadde tenkt å bli prest.

I 1901 emigrerte Mann til Australia. meng han reiste tilbake til Storbritannia i 1910. 

Mann ledet Liverpool General Transport Strike i 1911. I 1912 ble han dømt under oppfordring til å drive streiker. Mann var en kraftig motstander av Storbritannia sitt engasjement under første verdenskrig på grunn av sosialistisk og religiøst grunnlag. 

Mann publiserte flere kommunistiske pamfletter og han ble arrestert for oppvigleri ved flere anledninger. I 1932 ble han fengslet for «oprørsk agitasjon» i forbindelse med hungermarsjen til London. Han ble løslatt året etter.

Mann var en meget populær skikkelse i den britiske arbeiderbevegelsen, og han tiltrakk seg et stort publikum til alle sine offentlige møter og andre ytelser. Under den spanske borgerkrigen på slutten av 1930-tallet ønsket Mann å kjempe på den republikanske siden, men på denne tiden ble han ansett som alt for gammel. Mann var medlem av Communist Party of Great Britain.

## Referanser
DS «Ravn» (1907)

**DS «Ravn»** var et lasteskip bygget av Stavanger Støberi & Dok i 1907 med byggenummer 55. Hun ble levert til reder P. Hamre, Haugesund i november samme år. Året etter ble hun solgt til S.L. Christie. Der seilte hun frem til krigsforliset 22. oktober 1916.

## Krigsforlis
DS «Ravn» var lastet med koks og råjern på reise fra Middlesbrough til Alger. 22. oktober 1916 ble hun stanset og senket av den tyske ubåten UB-39 i middelhavet utenfor Cape Tenes i Algerie.

## Kilder
*«Ravn» www.sjohistorie.no
* Erling Jensen: *Stavanger Støberi & Dok*, 2008, ISBN 9788292309568

## Eksterne lenker
* Stavanger Støberi & Dok
John Manifold

**John Streeter Manifold** (født 21. april 1915 i Melbourne, død 19. april 1985 i Brisbane) var en australsk poet og kritiker også kjent for sin interesse i australske folkeviser. 

Manifold ble utdannet ved Geelong Grammar School og han studerte moderne språk ved Jesus College i Cambridge. Mens han bodde i Cambridge ble han medlem av partiet Communist Party of Great Britain. Deretter arbeidet han i en periode i Tyskland før han kom tilbake til Storbritannia. Under den andre verdenskrig tjenestegjorde Manifold i etterretningstjenesten i den britiske hæren og han var utstasjonert i Midtøsten, Afrika og Frankrike. I 1949 vendte Manifold tilbake til Australia og han slo seg ned i Brisbane der han bodde resten av livet.

## Referanser
Wii U

**Wii U** er en spillkonsoll utviklet av Nintendo. Konsollen er arvtakeren til Wii, og ble lansert i Europa 30. november 2012, i USA 18. november 2012 og i Japan 8. desember 2012. Den konkurrerer mot spillkonsollene PlayStation 4 fra Sony og Xbox One fra Microsoft, som alle hører til den åttende generasjonen spillkonsoller. Wii U ble presentert av Nintendo for første gang på E3 2011.

Wii U er Nintendos første konsoll som kan gjengi HD-oppløsning og støtter 1080p, 1080i, 720p, 480p og 480i. Den har 2 GB med RAM, der halvparten er dedikert operativsystemet i konsollen, og resten kan brukes til spill. Konsollen ble lansert i to utgaver, en hvit Wii U Basic med 8 GB internt flashminne og en svart Wii U Premium med 32 GB internt flashminne. Premium-pakken inkluderer også et ekstra spill, for eksempel *[[Nintendo Land]]* eller *[[Mario Kart 8]]*.

Wii U leveres med en ny håndkontroller, som kalles Wii U GamePad. Denne innehar en 6,2 tommer berøringsskjerm og bevegelsessensorer. Wii U GamePad kan fungere som supplement til spill eller la en spille uavhengig av TV-skjermen. Wii U har tillegg til den nye kontrollen muligheter for å bruke en spillkontroll av mer tradisjonell type, som er kalt Wii U Pro Controller. Den har fellestrekk med en Xbox-kontroll og batterilevetiden er på rundt 80 timer.

Wii U er kompatibel med spill og utstyr designet for Wii. For å spille gamle Wii-spill må en gå til en dedikert meny som likner grensesnittet på Wii.

## Nettfunksjoner
Wii U kommer med flere forbedrede nettfunksjoner sammenliknet med tidligere maskiner fra Nintendo. Det gamle friendcode-systemet som var brukt på Wii og 3DS er nå byttet ut med Nintendo Network ID som lar spilleren lage en personlig brukerkonto. Det er mulig å registrere opp til 12 brukere på hver konsoll og hver bruker har egne lagringsfiler og annet innhold som bare denne brukeren har tilgang til. Det er mulig å registrere opp til 100 venner på hver brukerkonto.

## Spesifikasjoner
Wii U er 4,6&nbsp;cm høy, 26,9&nbsp;cm dyp, 17,1&nbsp;cm bred og veier 1,6&nbsp;kg. Konsollen har støtte for opp til to Wii U GamePads, opp til fire Wii Remote-, Wii Remote Plus- eller Wii U Pro-kontrollere og dessuten Wii-tilbehør som Nunchuk, Classic Controller og Wii Balance Board.

* CPU: IBM Power®-based multi-core processor
* Vekt: 1,6 kilogram
* GPU: AMD Radeon™-based High Definition GPU
* RAM: 2GB

## Spill
Wii U har flere eksklusive titler, deriblant *[[Nintendo Land]]*, *[[Pikmin 3]]*, *[[Super Mario 3D World]]*, *[[Splatoon]]*, *[[Xenoblade Chronicles X]]*, *[[Star Fox Zero]]* og *[[Paper Mario: Color Splash]]*.

eShop er Nintendos digitale markedsplass. Nesten alle Wii U-spill som er lansert i fysisk format, kan lastes ned digitalt herfra. Mange spill lanseres i tillegg kun digitalt på eShop, og er ikke tilgjengelig for Wii U i andre butikker. Via eShop kan man også laste ned utvalgte spill fra konsollene Nintendo Entertainment System (NES), Super Nintendo Entertainment System (Super NES), Nintendo 64, Game Boy Advance, Nintendo DS og Wii.

## Referanser




## Eksterne lenker
* 
* Offisielt norsk nettsted
DS «Geiranger»

**DS «Geiranger»** ble bygget av Stavanger Støberi & Dok som byggenummer 54. Hun ble levert til reder H. Westfal-Larsen i Bergen i juli 1907. Skipet ble ved samme rederi frem til krigsforlis 7. august 1915.

## Krigsforlis
DS «Geiranger» var på reise fra Petschora i Russland til Southampton, med trelast. 7. august 1915 ble hun stanset av den tyske ubåten U 24 i posisjon N 59.33' E 01.39.  Kapitänleutnant Rudolf Schneider beordret kontroll av papirer og deretter fikk mannaskapet 10 minutter til å forlate fartøyet før hun ble skutt i senk av kanonild. Ni timer senere ble besetningen tatt opp av en hollandsk fiskekutter og ført til Skudeneshavn, der de ankom tre dager etter at «Geiranger ble senket»

## Mannskap
*Kaptein: Herman Richard Aass (40), Swansea
*1ste Styrmann: Knud Liothun (49), Vindenes
*2re  Styrmann: Thor Tollagesen (28), Stavanger
*2re Maskinist: Paul Ingemørsen (46), Bergen
*Matros: Henry Hansen (19), Stavanger
*Lettmatros: Thorleif Tønnesen Ellingsen (18), Sandnes

## Historie
* 1907: Juli: Levert som «Geiranger» for H. Westfal-Larsen & Co, Bergen
* 1915: 29. juli: Forlot Petschora 
* 1915: 6. august: Forlot Ålesund
* 1915: 7. august: Stanset og senket av den tyske ubåten U 24, mellom Aberdeen og Stavanger (N58.15 E01.39) På reise fra Petschora, Russland med trelast til Southampton, England

## Kilder
*«Geiranger» www.sjohistorie.no
*Norske skipsforlis 1915 www.skipet.no
*«Stavanger Støberi & Dok» 2008, Erling Jensen,  ISBN 9788292309568
* Stavanger Støberi & Dok

## Eksterne lenker
* Stavanger Støberi & Dok
Domingo Maza Zavala

**Domingo Maza Zavala** (født 4. november 1922 i Barcelona i Venezuela, død 7. november 2010 i Caracas) var en venezuelansk økonom. 

Han var direktør i Venezuelas sentralbank fra 1997 til 2004. Han var dekan ved *Fakultet for økonomi og samfunnsvitenskap* ved Universidad Central de Venezuela (UCV) mellom 1972 og 1975, universitetsprofessor og forfatter innen økonomifaget. Han hadde doktorgrad i økonomi. 

Venezuelas president Hugo Chávez omtalte Zavala etter hans død som «en stor økonom og en stor forfatter», og kommenterte at «Jeg mener vi har mistet en av de store sosialistiske tenkerne, en av de store venezuelanerne i det tjuende århundre (...) selv om vi hadde ulike meninger». Sentralbanksjef Nelson Merentes omtalte ham som «en fremragende lærer» og «en lærer for generasjoner av venezuelanske tenkere innen økonomi og finans».

## Referanser
Wouldn’t It Be Nice

**«Wouldn't It Be Nice»** er en sang med The Beach Boys, skrevet av Brian Wilson og Tony Asher i januar 1966. Mike Love ble tilkjent låtskriverkreditering etter en rettssak i 1992, men Asher mener at Love ikke bidro med noe som helst av låtskriving på sangen. Sangen er det første sporet på albumet *[[Pet Sounds]]* og ble utgitt som singel sommeren 1966. En konsertversjon ble utgitt som singel i april 1971. Sangens hovedvokalist er Brian Wilson, med Mike Love som sanger på avslutningsfrasen «Good night, my baby. Sleep tight, my baby», som han også senere hevdet at han skrev.

Singelen var den tredje fra albumet *Pet Sounds* og kom på 8.-plass på Billboard Hot 100 i USA og ble liggende på listen i 11 uker. I Storbritannia, hvor A- og B-sidene var byttet om, kom singelen på 2.-plass på UK Singles Chart.

## Bakgrunn
Brian Wilson og Tony Asher skrev de fleste sangene til *Pet Sounds* i løpet av en kort periode i januar 1966. Asher skrev tekster etter at Wilson forklarte hva han ville sangene skulle handle om. Denne sangen har blitt beskrevet av Wilson som en «ikke særlig lang sang, men den er frisk og beskriver frustrasjonene med å være ung. Hva du kan gjøre og hva du ønsker å gjøre, men må vente med å gjøre».

Instrumentsporet ble spilt inn 22. januar 1966 i Gold Star Studios i Los Angeles. Lydtekniker var Larry Levine og Brian Wilson produserte. Det 21. opptaket ble mastertapen av låten, og høydepunkter fra disse innspillingene samt to alternative versjoner finnes på samleboksen *[[The Pet Sounds Sessions]]*. Alle 21 opptakene finnes på samleboksen *Sea of Tunes Unsurpassed Masters Vol. 13*.

Musikken ble spilt inn av studiomusikere, hovedsakelig medlemmer av The Wrecking Crew, mens resten av The Beach Boys la inn sine vokalspor senere. Harmonivokalsporene ble spilt inn 10. mars i Columbia Studios.  Samme dag jobbet bandet også med sangene «I'm Waiting for the Day», «God Only Knows» og «I Just Wasn't Made for These Times». Hovedvokalen til både «Wouldn't It Be Nice» og «God Only Knows» ble spilt inn 11. april i Columbia Studios.

## Personell
*Brian Wilson – hovedvokal, harmonivokal
*Carl Wilson – harmonivokal
*Mike Love – vokal, harmonivokal
*Al Jardine – harmonivokal
*Bruce Johnston – harmonivokal
*Dennis Wilson – harmonivokal
*Carol Kaye – bass
*Lyle Ritz – kontrabass
*Hal Blaine – trommer
*Frank Capp – perkusjon
*Barney Kessel – spesiallaget 12-strengers mandolin
*Ray Pohlman – mandolin
*Roy Caton – trompet
*Jerry Cole – gitar
*Bill Pitman – gitar 
*Al de Lory – piano
*Steve Douglas – saksofon
*Plas Johnson – saksofon
*Jay Migliori – saksofon
*Carl Fortina – trekkspill
*Frank Marocco – trekkspill
*Larry Knechtel – Hammondorgel

## Referanser
Justin Cooper

**Justin Cooper** (født 1988) er en  amerikansk tidligere skuespiller som hadde sin filmdebut i komedien *[[Lystløgneren]]*.
Justin Cooper startet med å spille i en alder av 4 år, i Dominos Pizza tv-reklamer og som gjesteskuespiller i den populære situasjonskomedien *[[Under samme tak]]*.

## Filmer
* *[[Dennis 2: Dennis slår til igjen]]* (1998) – *Dennis*
* *[[The Adventures of Ragtime]]* (1998) –  *Barkley*
* *Lystløgneren* (1997) – *Max Reede*

## Eksterne lenker
*
Alexander Ruud Tveter

**Alexander Ruud Tveter** (født 1991) er en norsk fotballspiller som spiller for .

Han er fra Langhus utenfor Ski.

Han meldte overgang fra Fredrikstad FK til Follo FK før 2013-sesongen. 

Alexander Ruud Tveter scoret sitt første mål i Tippeligaen i en kamp for FFK mot Stabæk 25. april 2011. I den påfølgende serierunden scoret han igjen, denne gangen mot Lillestrøm.

Romjulen 2012 var han med og vant futsal-turneringen Umbro5Cup i Mysen. På vinnerlaget Mats Paaj, spilte han blant annet med Haitam Aleesami og Etzaz Hussain.

## Referanser


## Eksterne lenker
*
DS «Suldal» (1890)

**DS «Suldal»** ble bygget av Stavanger Støberi & Dok som byggenummer 18. Hun ble levert til reder Madsen & Jespersen, Stavanger i november 1890. Seilte for samme rederi frem til forlis  januar 1915

## Forlis

DS «Suldal» var lastet med trelast på reise fra Halmstad i Sverige til London.  Skipet forlot Halmstad 12. januar 1915 og man hørte aldri mer fra skipet som hadde et mannskap på 13 personer.

## Historie

* 1890:	November: Levert som «Suldal» for Madsen & Jespersen, Stavanger
* 1893:	Overført til A/S D/S Suldal (Madsen & Jespersen), Stavanger
* 1915: Forliser på reise mellom Halmstad i Sverige til London

## Kilder
*Erling Jensen: *Stavanger Støberi & Dok*, 2008 ISBN 9788292309568
* Stavanger Støberi & Dok 

## Eksterne lenker
* Minnehallen
* skipet.no
* Stavanger Støberi & Dok
Vestfjordens Seilforening

**Vestfjordens Seilforening** var en seilforening som ble stiftet på Indre Vassholmen i Bærum i 1921. Den arrangerte populære regattaer der, hvor blant andre kronprins Olav, senere kong Olav, var en hyppig deltaker. De første årene seilte vassholmboerne med bruksbåtene sine, snekker. Senere anskaffet de egne regattabåter, og bygde selv blant annet flere 19 1/2 m² spissgattere. Foreningen hadde flere gode seilere blant medlemmene. Blant dem er Thor Thorvaldsen som tok OL-gull i drake både i London 1948 og Helsingfors 1952, og Christopher Gundersen som ble verdensmester i Europajolle i 2004.

Seilforeningen var stor innen snipe- og Nordisk Folkebåt (IF)- klassene. Startplassen for regattaer ble flyttet fra Indre til Ytre Vassholmen etter at Bærum kommune kjøpte Ytre Vassholmen i 1968. Det blir lagt ut flytebrygger på Ytre Vassholmen i sommerhalvåret til bruk for både seilerne og andre som benytter seg av friområdet og Kystledhytta.

Høsten 2010 ble Vestfjordens Seilforening slått sammen med Bærum Seilforening.

## Referanser


## Eksterne lenker
*
Taj Gibson

**Taj Jami Gibson** (født 1985) er en amerikansk basketballspiller for laget Oklahoma City Thunder i den amerikanske proffligaen NBA. Gibson kom til NBA i 2009 da han ble trukket opp som den 26. spilleren totalt i draftet det året av den samme klubben.

## NBA-karriere
Gibson har, siden han kom til NBA, bare spilt for en NBA-klubb, nemlig Chicago Bulls.

### Statistikker fra NBA-karrieren
#### Tegnforklaring

#### Sesongspill

#### Sluttspillet

## Kilder
*

### Referanser


## Eksterne lenker
*
HKB 4/974 Straumöy-Süd

**HKB 4/974 Straumöy-Süd** (4/HKAR 974) var et tysk hærkystbatteri på Seines på Straumøya ved Saltfjorden, Bodø kommune, Nordland, underlagt Seekommandant Sandnessjøen. Batteriet ble opprettet her i juni 1943 etter å først ha vært plassert på Reitan utenfor Bodø siden juni 1941. Batteriet besto av 3 stykk 21&nbsp;cm Mörser 18 med en rekkevidde på rundt 16 000 meter. I de forlatte stillingene på Reitan ble det opprettet et nytt kystfort HKB 3/974 Reitan.

## Litteratur
* 

## Eksterne lenker
*
Stefan VII

**Stefan VII** (kjent som **Stefan VIII** fra 1500-tallet til 1960, født i Roma, død februar 931) var pave fra desember 928 til februar 931. 

## Biografi
Stefan var født i Roma, og sønn av en mann ved navn Teudemund. På et eller annet tidspunkt ble han kardinalprest med *[[Sant'Anastasia]]* som *[[titulus]]*. Han ble valgt, trolig håndplukket av Marozia fra Tusculum som var Romas ubestridte herskerinne, som en mellominstans innen hennes sønn Johannes ville være gammel nok til å innta Den hellige stolen.

Stefans pontifikat faller sammen med den perioden i pavedømmets historie da adelen i Romas omgivelser forvandlet Den hellige stolen til et underbruk av deres verdslige makt, den såkalte *[[Saeculum obscurum]]* eller pornokratiet. Veldig lite er kjent om Stefans pontifikat, annet enn at han ga privilegier til noen religiøse virksomheter i Frankrike og Italia. Han ble kanskje henrettet som mange andre paver i denne perioden.

Stefan er begravd i Peterskirken.

## Eksterne lenker
*  Catholic Encyclopedia, Volume XIV (1912)
Per Arne Kalbakk

**Per Arne Kalbakk** (født 1968) er en norsk journalist og redaktør som har hatt flere lederstillinger i NRK. Han har siden 2015 hatt stillingen som etikksjef i NRK.

Kalbakk har gjennomført studier i statsvitenskap, idéhistorie og historie ved Universitetet i Oslo. I studietiden var han redaktør i studentavisen *[[Universitas (avis)|Universitas]]* (1992). 

Han begynte i NRK i 1991, og jobbet i NRK Østlandssendingen de første årene. I 2001 ble han ansatt som programsjef i fakta-avdelingen i NRK Program Oslo og i 2002 gikk han til stillingen som distriktsredaktør i Østlandssendingen.

I 2007 sluttet han i NRK for å begynne som leder for Samfunnsavdelingen i *[[Dagbladet]]*, men returnerte til NRK allerede i 2008 og til stillingen som direktør for den nyopprettede Nyhets- og programdivisjonen. I 2013 fikk han stillingen som nyhetsdirektør i den nyopprettede Nyhetsavdelingen på Marienlyst og i 2015 gikk han til den nyopprettede stillingen som etikkredaktør i NRK. Stillingen endret navn til etikksjef i 2024 for å tydeliggjøre hvor redaktøransvaret ligger. Endringen kom i kjølvannet av den såkalte «Bamsegutt»-saken.

## Referanser
Chen Bingde

**Chen Bingde** (forenklet kinesisk: 陈炳德; tradisjonell kinesisk: 陳炳德; pinyin: *Chén Bǐngdé*; født i juli 1941 i Nantong i provinsen Jiangsu i Kina) er en kinesisk general og kommunistisk politiker. Han er for tiden stabssjef i Folkets frigjøringshær.

Chen ble vervet i Folkets frigjøringshær i 1961 og ble medlem av Kinas kommunistiske parti i 1962. Han ble utnevnt til generalmajor i september 1988, generalløytnant i juli 1995 og general i 2002. Han har vært medlem av Sentralkomitéen for Kinas kommunistiske parti siden 1997.

Han har vært øverstkommanderende over Nanjings militærregion, som spiller en nøkkelrolle i landets strategi overfor Taiwan. Han har vært medlem i Den sentrale militærkommisjon siden 2004 og var tidligere sjef for avdelingen for krigsutrustning, og hadde da også ansvar for Kinas romprogram. I 2007 ble han utnevnt til stabssjef.

## Referanser


## Eksterne lenker
*
«Kristina» (1624)

**«Kristina»** var en svensk gallion kjøpt fra Holland i 1623 eller 1624, som under en storm gikk på grunn ved Hela 25. august 1628, hvor det ble beskutt av et polsk artillerienhet. Svenskene var tvunget til å forlate skipet som hadde fungert som admiralskip for admiral Klas Fleming etter hvert som det ble brutt ned av kanonkulene og bølgene.

## «Kristina»
Gallionen var bygd på et hollandsk verft og deretter solgt til den svenske marinen i 1623-24 som et stort skip på 250 lester og en bestykning på 42 kanoner. Det deltok i flere ekspedisjoner under den polske krigen mellom Sverige og Polen-Litauen fram til sommeren 1628. Den svenske flottan opprustes med flere skip utover 1620-årene, blant annet var et stort antall skip kjøpt i utlandet. «Kristina» var det største skipet som var kjøpt av svenskene med et deplasement på 700 tonn.

Den svenske admiral Klas Fleming som hadde ansvaret for forberedelsen av regalskipet «Vasa» som kantret og sank den 10. august 1628, hadde valgt «Kristina» som sitt flaggskip. I dette året hadde den svenske marinen ansvaret for å opprettholde en blokade av den prøyssiske fristaden Danzig som var kommet under polsk overherredømme, og dermed fungerte som flåtehavn for en lite, men slagkraftig polsk flåte som blant annet vant et sjøslag ved Oliva i 1627.

Den prøyssiske kysten med langgrunne strender og sandbanker var ikke et enkelt farvann, spesielt Gdanskbukten med to lange landtunger, hvorav Hel-halvøya nordvest og lik nord for havnebyen Danzig. Dessuten ligger Wisła-lagunen med den store munningen av floden Vistula, dels beskyttet av en sterk festning (*Weichselmünde*) som de polske krigsfartøyene kunne bruke som vern mot svensk angrep.

Det blåste opp til storm utenfor Danzig en augustdag, og flaggskipet «Kristina» sammen med et annet skip, «Akilles» på 600 tonn, kom i ukontrollerte drift utenfor Hel-halvøya. De to skipene kolliderte med hverandre, og beveget seg mot land. Begge skip gikk på grunn like ved Hela, ikke lenge etterpå kom polske styrker dit med flere kanoner som begynte å bombardere svenskene. De andre svenske krigsskipene kom til området og klarte å berge «Akilles» som ble varpet ut, men «Kristina» kunne ikke reddes.

Fanget mellom de kraftige brenningene og det polske artilleriet, ble skipet satt i brann av svenskene. En del av besetningen ble ikke reddet, og måtte gå i polsk fangenskap etter begivenhetene den 28. august 1628.

## Eksterne lenker
* Kristina 1624
Sloop John B

:*For norsk versjon av sangen, se «[[Eg hadde ein gong ein båt]]»*

**«Sloop John B»** er en sang med The Beach Boys, utgitt som singel i mars 1966, og som spor nummer sju på albumet *[[Pet Sounds]]*. Sangen er en gammel tradisjonell folkevise fra Karibia, og går under flere titler, blant andre «The John B. Sails» og «Histe up the John B. Sail». Muligens er Alan Lomax' versjon fra 1927 den første innspilte versjonen av sangen. The Weavers spilte inn sangen som «The Wreck of the John B», The Kingston Trio spilte den inn i 1958, og Johnny Cash spilte inn sin versjon i 1959 under tittelen «I Want to Go Home». Ivar og Kari Medaas spilte inn sangen på norsk i 1967 som «Eg hadde ein gong ein båt».

The Beach Boys' versjon kom på 271.-plass på musikkmagasinet *[[Rolling Stone]]*s liste over «tidenes 500 beste sanger». 

Singelen kom på 3.-plass på Billboard Hot 100 i USA og ble liggende på listen i 11 uker. I Storbritannia kom den på 2.-plass på UK Singles Chart, mens den kom på 1.-plass i blant annet Tyskland, Østerrike, Norge, Sverige, Sveits, Nederland, Irland, Sør-Afrika og New Zealand.

## Bakgrunn
Al Jardine var tilhenger av folkemusikk, og foreslo for Brian Wilson at de skulle spille inn en versjon av «Sloop John B». Wilson svarte at han ikke likte The Kingston Trio, men Jardine laget et arrangement som lignet mere på en typisk The Beach Boys-sang og spilte denne på piano for Wilson. Dagen etter ringte Wilson til Jardine og ba han om å komme ned til studio, der sangen var mer eller mindre ferdig. Jardine trodde at han skulle få synge sangen ettersom det var hans idé, men Brian Wilson ville la alle i bandet prøvesynge. For at sangen skulle bli mere rockeaktig, ble det til slutt Brian selv sammen med Mike Love som sang hovedvokalen. 

Instrumentsporet ble spilt inn 22. juli 1965 i Western Studios i Hollywood med Chuck Britz som lydtekniker og Brian Wilson som produsent. Musikerne besto av studiomusikere, hovedsakelig medlemmer av The Wrecking Crew. Høydepunkter fra innspillingen samt alternative versjoner finnes på samleboksen *[[The Pet Sounds Sessions]]*. Mastertapen er det fjortende opptaket.

Vokalsporene ble spilt inn under tre innspillingsøkter, med den første 22. desember 1965, andre 29. desember og tredje i januar 1966, alle i Western Studios. Brian Wilson benyttet dobbel overdubbing på sin egen og Mike Loves hovedvokal. Alle i bandet medvirker med harmonivokal.

## Personell
*Brian Wilson – hovedvokal, harmonivokal
*Mike Love – hovedvokal, harmonivokal
*Al Jardine – harmonivokal
*Carl Wilson – harmonivokal
*Dennis Wilson – harmonivokal
*Carol Kaye – bass
*Lyle Ritz – kontrabass
*Hal Blaine – trommer
*Ron Swallow – tamburin 
*Al Casey – gitar
*Jerry Cole – gitar
*Billy Strange – gitar
*Al De Lory – orgel
*Frank Capp – klokkespill
*Jay Migliori – klarinett
*Steve Douglas – fløyte
*Jim Horn – fløyte
*Jack Nimitz – barytonsaksofon

## Referanser
Roald Storsletten

**Roald Storsletten** (1915–1991) var en norsk journalist og redaktør. 

I studietiden var han redaktør i studentavisen *[[Universitas (avis)|Universitas]]*, og i store deler av sin profesjonelle karriere virket han i *[[Dagbladet]]*, som journalist, nyhetsredaktør (1954–58) og sjefredaktør (1958–80). 

Han var formann i Norsk Redaktørforening fra 1966 til 1971.

## Referanser


## Kilder
* http://www.snl.no/Roald_Storsletten